Doložka finančných, ekonomických, environmentálnych vplyvov
a vplyvov na zamestnanosť 

I.	Vyčíslenie odhadu dopadu na verejné financie

a) vyčíslenie (odhad) finančných dôsledkov na štátny rozpočet

Celková navrhovaná výška grantu schváleného Svetovou bankou je 327 280,-- USD (cca 12,8 mil. SKK)^1, čo predstavuje príjem pre štátny rozpočet v rámci kapitoly MPSVaR SR. Z podmienok grantu PHRD nevyplýva priame spolufinancovanie, ale iba potreba zabezpečiť národné spolufinancovanie vo výške 15%  z položky týkajúcej sa nákupu tovaru (DPH) v rámci obstarávania na miestnej úrovni a to vo výške 2 775,- USD. t.j. cca 109 tis. SKK na rok 2004 z rozpočtovej kapitoly MPSVaR SR.  

II.	Vyčíslenie odhadu dopadov na obyvateľstvo, hospodárenie podnikateľskej sféry a iných právnických osôb
Zvýšenie možnej zamestnanosti v regiónoch, v ktorých je nízka zamestnanosť. Formou tzv. mikroprojetkov bude podporovaný vznik malých podnikov, ako aj vytváranie nových pracovných príležitostí, ako je poskytovanie služieb, ktoré budú vykonávané na základe živnostenského oprávnenia.

III.	Vyčíslenie odhadu dopadov na životné prostredie
Bez dopadov na životné prostredie

IV.	Vyčíslenie odhadov dopadov na zamestnanosť  
 	Grant môže kladne vplývať na zamestnanosť vytvorením Fondu sociálneho rozvoja, ktorý bude podporovať vznik nových malých podnikov (podľa stanovených podmienok) v málo rozvinutých regiónoch a v regiónoch s nízkou zamestnanosťou.  

 

______________________
^1  kurz 26.2.2003: 1 USD = 39,041 SKK